طلب تلميذ كايقرا فليسي فولاية أوهايو الميريكانية بتعويض القيمة ديالو 10 مليون دولار بعدما بزز عليه المدرب ديالو ياكل پيتزا پپروني لأنه منك وماجاش يتريني. الفاميلة ديال الدري الضحية، حطات دعوى فالمحكمة ضد “Marcus Wattley” حيت الولد ماكايكلش أصلا لحم الخنزير بسباب المعتقدات الدينية العبرية اللي تربي عليها وسط عائلتو. المدرب ديال الفوت فالليسي، بزز على الدري ياكل الپپروني، اللي هو نوع من “سلامي” فيه لحم مجفف ديال الحلوف مخلط مع البكَري، بززو عليه 10 ديال المرات والدري كان فكل مرة كيرفض، ومع ذلك بقى عليه لونترينور حتى وكلها ليه فوكَ خاطرو وهددو إيلا ماكلاش غادي يجري عليه من الفرقة. هاد القصة وقعات فشهر ماي 2021 قبل ما توصل لافير للقضاء. من بعد هاد الواقعة جراو المسؤولين على المدرب ولكن الدري نت فوق هادشي مازال متشبت بالحصول على تعويض مالي لأن صحابو ولاو كيطنزو عليه وتضر نفسيا بزاف من بعد هاد الحادثة. وها فيديوهات على بداية القصة وكفاش حكَر لونترنور على التلميذ ديالو قدام صحابو، وفيديو آخر على كيفاش وصلات القضية هاد ليام للمحكمة: 
مدرب بزز على تلميذ ياكل پيتزا بلحم الحلوف حيت ماجاش يتريني.. وعائلة الضحية كتطالب بتعويض صحيح – فيديوهات